Mga iminumungkahing payo ng fcc para sa pakikipagkomunikasyon sa panahon ng kagipitan – psas (mga anunsyong pangserbisyong publiko)

[pagpaplano/paghahanda (60 segundo)]

Sa pagdating ng sakuna, mahalagang ikaw ay manatiling konektado sa iyong pamilya at iba pang mga mahal sa buhay, kabilang na sa mga opisyal para sa public safety. Upang maging handa sa biglaang pagkawala ng kuryente, sanhi ng matinding sama ng panahon o iba pang mga kondisyon, nararapat na ikaw ay gumawa ng isang emergency communications plan.

Una, piliin ang mahahalagang contacts sa iyong cellphone, kabilang na ang mga doktor, mga beterinaryo, utilities at insurance companies, at ilista ang mga lokal na non-emergency numbers.

Maglista ng isa o higit pang mga contacts sa ilalim ng titulong “in case of emergency,” at tiyaking ang naturang mga contacts ay may alam tungkol sa iyong sakit o anumang isyung medikal.

Tiyakin ding ang bawat miyembro ng iyong tahanan ay marunong magtext.

Ihanda ang mga back-up batteries para sa lahat ng iyong mga cellphones, i-charge nang full ang iyong mga cellphones, mga baterya, at mga rechargers.

Mag-sign up para makatanggap ng mobile phone alerts.

Mag-back up at mag-print ng mahahalagang personal na datos.

Maaari ka ring bumili ng de-baterya, solar-powered, o portable na mga radyo o telebisyon upang manatiling konektado sa pinakahuling mga balita.

Simulan ang iyong paghahanda sa araw na ito. Para sa karagdagang impormasyon, bumisita sa fcc.gov/emergency.